**ننگ رہار** (انگریزی: Nangarhar پشتو: ننگرهار) مشرقی افغانستان میں واقع ایک صوبہ ہے۔ صوبہ ننگر ہار کا صدر مقام جلال آباد ہے۔ اس صوبے کی آبادی 1334000 ہے اور یہاں زیادہ تر پشتون قبائل آباد ہیں۔

معیشت اور منشیات کی پیداوار
---------------------------

صوبہ ننگ رہار افغانستان میں کبھی افہیم کی پیداوار کا بڑا مرکز تھا جبکہ 2005ء کے اندازے کے مطابق یہاں افیم کی پیداوار میں %95 کمی واقع ہوئی ہے۔ یہ افغانستان میں افیم کی تلفی بارے بتائی جانے والی کئی کامیاب مہمات میں سے ایک تصور کی جاتی ہے۔ یہ مہم جو پورے افغانستان میں چلائی جاتی رہی ہے کے نتیجے میں یہاں کے کسانوں کی زندگی پر برا اثر ڈالا ہے کیونکہ کسی بھی متبادل فصلی پیداوار کا بندوبست نہ ہونے کی وجہ سے یہاں غربت میں اضافہ ہوا ہے اور کئی ایک موقعوں پر افہیم کے کسانوں نے اپنے بچے افہیم کے کاروباریوں کے ہاتھ بیچے ہیں تاکہفصل پر اٹھنے والے اخراجات ادا کر سکیں۔

سیاسی و فوجی حالات
------------------

ننگ رہار کی سرحدیں پاکستان سے ملتی ہیں جس کی وجہ سے دونوں اطراف میں مضبوط رابطے ہیں۔ سرحد کے دونوں اطراف افغانیوں کی ہجرت و آمدورفت جاری رہتی ہے جو زیادہ تر غیر قانونی ہے۔ صوبہ ننگ رہار میں غیر سرکاری طور پر اب بھی پاکستانی روپیہ تجارت کے لیے استعمال ہوتا ہے۔ گل آغا شیرزئی یہاں کے گورنر ہیں اور ان کے متعلق یہ خیال کیا جاتا ہے کہ ان کے پاکستانی خفیہ اداروں سے کافی قریبی روابط ہیں۔ وہ پاکستان کے زبردست حامی تصور کیے جاتے ہیں۔ اسی وجہ سے یہاں پاکستانی خفیہ ادارے آئی ایس آئی کی موجودگی خارج از امکان نہیں ہے۔ حکومت پاکستان نے طورخم (پاکستان) سے جلال آباد تک ایک سڑک کی تعمیر بھی کی ہے جو آمدورفت اور تجارتی روابط کا واحد ذریعہ ہے۔ ایک منصوبہ کے مطابق جلال آباد سے لنڈی کوتل تک ریلوے لائن بھی بچھائی جائے گی جس کی مدد سے تجارتی و سفارتی تعلقات مزید مضبوط ہوں گے۔  

اس علاقے میں امریکی و نیٹو افواج بھی موجود ہیں۔ صوبہ ننگر ہار میں ضلع غنی خیل 4 مارچ 2007ء کو ہونے والی دو طرفہ جھڑپوں کی وجہ سے مشہور ہے۔ جس کے بعد یہاں امریکی و نیٹو کمک بڑھا دی گئی تھی۔  

غیر قانونی افیم کی پیداوار یہاں اب بھی جاری ہے جو عام طور پر دور دراز علاقوں جیسے کوغیانی، غنی خیل اور چھپ رہار میں ہوتی ہے۔ کسانوں کے مطابق نہری پانی کی عدم دستیابی اور غربت دو بڑی وجوہات ہیں جن کی بنا پر وہ افہیم کاشت کرنے پر مجبور ہیں۔

اضلاع
-----

**صوبہ ننگ رہار کے اضلاع**| ضلع | صدر مقام | آبادی | رقبہ | تبصرہ |
| --- | --- | --- | --- | --- |
| اچین |  | 95,468 |  |  |
| بٹیکوٹ |  | 71,308 |  |  |
| بہسود |  | 118,934 |  | جلال آباد سے الگ 2005ء میں قائم ہوا |
| چھپرہار |  | 57,339 |  |  |
| درہ نور |  | 28,202 |  |  |
| دے بالا |  | 33,294 |  |  |
| دور بابا |  | 13,479 |  |  |
| گوشتہ |  | 31,130 |  |  |
| حصارک |  | 28,376 |  |  |
| جلال آباد |  | 205,423 |  | 2005ء میں تقسیم ہوا |
| کامہ |  | 52,527 |  |  |
| خوگیانی |  | 111,479 |  |  |
| کوٹ |  | 52,154 |  | ضلع رودات سے علاحدہ 2005ء میں قائم ہوا |
| کوز کونر |  | 42,823 |  |  |
| لعل پور |  | 18,997 |  |  |
| مہمند درہ |  | 42,103 |  |  |
| نازیان |  | 16,328 |  |  |
| پچیر و اگام |  | 40,141 |  |  |
| رودات |  | 63,357 |  | 2005ء میں تقسیم ہوا |
| شیرزاد |  | 63,232 |  |  |
| شینوار |  | 64,872 |  |  |
| سرخ رود |  | 91,548 |  |  |

حوالہ جات
---------

1. ↑    ویکی ڈیٹا پر  (P1566) کی خاصیت میں تبدیلی کریں"صفحہ صوبہ ننگرہار في GeoNames ID". *GeoNames ID*. اخذ شدہ بتاریخ 3 جون 2023ء.  تحقق من التاريخ في: `|access-date=` (معاونت)
2. ↑   آرکائیو شدہ (Date missing) بذریعہ mrrd.gov.af (Error: unknown archive URL) ایم آر آر ڈی کی صوبہ ننگ رہار بارے معلومات
3. ↑  افغانستان کی جغرافیائی معلومات

|  | کنڑ صوبہ |  | لغمان صوبہ |  |
|  |  | کابل صوبہ |
|    **ننگرہار صوبہ**     |
|  |
| قبائلی علاقہ جات،  پاکستان |  | لوگر صوبہ |

| * د
* ب
* ت
افغانستان کے صوبے |
| --- |
| افغانستان کے صوبے | 
* اروزگان
* بادغیس
* بامیان
* بدخشاں
* بغلان
* بلخ
* پروان
* پکتیا
* پکتیکا
* پنجشیر
* تخار
* جوزجان
* خوست
* دایکندی
* زابل
* سرپل
* سمنگان
* غزنی
* غور
* فاریاب
* فراہ
* کندوز
* قندھار
* کابل
* کاپیسا
* کنڑ
* لغمان
* لوگر
* ننگرہار
* نورستان
* نیمروز
* وردک
* ہرات
* ہلمند

 | پرچم افغانستانپرچم افغانستان |

link title